armvectores/hy_wikipedia_2023 huggingface dataset:
Ձորագյուղ (Բասենի գավառ)

Անվան այլ կիրառումների համար տե՛ս՝ Ձորագյուղ (այլ կիրառումներ)Ձորագյուղ, գյուղ Արևմտյան Հայաստանում, Էրզրումի վիլայեթի Բասենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Google+

Google+, ինտերնետային սոցիալական ցանց Գուգլ ընկերության կողմից։ Նախագիծը մեկնարկել է 2011 թվականի հունիսի 28-ին։ Համաձայն հրատարակված տեղեկությունների 2012 թվականի սկզբին սոց. ցանցով օգտվողների քանակը կազմում էր ավելին քան 90 միլիոն մարդ, իսկ արդեն դեկտեմբերին ունեցել է մոտ 500 միլիոն օգտվող։
Համաձայն «Bime Analytics» վերլուծական ընկերության աղբյուրների, նոր ցանցում գրանցվածների մոտ 83%-ը ընդհանրապես ոչ-մի ակտիվություն չեն ցուցադրում։ Բացի այդ, գրանցված օգտվողների կեսից ավելին կայք են հաճախում ոչ հաճախ քան շաբաթը մեկ անգամ։


== Տես նաև ==
Ֆեյսբուք
Օդնոկլասնիկի
ՎԿ


== Ծանոթագրություններ ==
Գրուշևոե (այլ կիրառումներ)

Գրուշևոե, կարող է վերաբերել՝

Գրուշևոե - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Գրուշևոե - գյուղ, Ուկրաինայի Սումիի մարզի Լեբեդինի շրջանում
Ծիփլովանա

Ծիփլովանա (վրաց.՝ წიფლოვანა), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Քարելից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 7 մարդ։


== Ծանոթագրություններ ==
(5852) Նանետ

(5852) Նանետ (անգլ.՝ Nanette), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 19-ին Կարոլին Շումեյկերի և Դևիդ Լևիի կողմից Պալոմարում։
Միջին հեռավորությունը Արեգակից կազմում է 2,740239 ա. մ., առավելագույնը մոտենում է 2,1583 ա. մ. հեռավորության վրա և հեռանում 3,3222 ա. մ.։ Արեգակի շուրջ մեկ ամբողջական պտույտ է կատարում 1656,84 երկրային օրվա ընթացքում, իր ուղեծրով շարժվելով միջինում 0,217281 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5852) Նանետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գյուլիստան (Կարսի մարզ)

Անվան այլ կիրառումների համար տե՛ս՝ Գյուլիստան (այլ կիրառումներ)Գյուլիստան, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Տեխասի A&M համալսարան

Տեխասի A&M (Էյ ընդ Էմ) համալսարան (անգլ.` Texas A&M University, կրճատ` TAMU կամ պարզապես՝ A&M ), ամերիկյան մասնավոր, գիտահետազոտական համալսարան՝ տեղակայված Տեխաս նահանգի Քոլեջ Ստեյշն բնակավայրում (Բրազոսի շրջան), որի տարածքի հիմնական մասը զբաղեցնում է հենց համալսարանի քաղաքային կամպուսը։ Ամերիկյան համալսարանների մեջ մեծությամբ 6-րդն է։ Համալսարանը մտնում է 20 առավել բարձր ֆինանսավորվող գիտահետազոտական հաստատությունների կազմի մեջ. լուրջ ներդրումներ է ունեցել այնպիսի ոլորտներում ինչպիսիք են կենդանիների կլոնավորումը, նավթագիտությունը և այլն։
Տեխասի А&М-ը հիմնադրվել է 1876 թ.-ին, որպես բարձրագույն կրթություն տվող առաջին հաստատությունը։ Այսօր այն ունի մոտ 50 000 ուսանող, այդ թվում՝ 9 500 մագիստրանտներ և ասպիրանտներ։ Համալսարանի 10 քոլեջները առաջարկում են բակալավրիական ավելի քան 120 և մագիստրոսական ու ասպիրանտական 240 աստիճանաշնորհ ծրագրեր։ Համալսարանում գործում է 800 ուսանողական կազմակերպություն, որոնց անդամագրվելով՝ ուսանողները կարող են զբաղվել գործունեության անհամար տեսակներով՝ սկսած սպորտից ու ռեկրեացիոն գործունեությունից մինչև մասնագիտական և համայանքային ծառայությունների մատուցումը։
Համալսարանի ծրագրով Հայաստանում գործում է Ագրոբիզնեսի ուսուցման կենտրոնը (ԱՈւԿ)։


== Ծանոթագրություններ ==


== Արտաքին հղումներ ==

 Մեդիաֆայլեր Տեխասի էյ ընդ էմ համալսարան թեմայով Վիքիպահեստում:
Պաշտոնական կայք
Էգգի աթլետիկս Archived 2007-04-13 at the Wayback Machine.
Կալոփսիդա

Կալոփսիդա (հուն․՝ Καλοψίδα, թուրքերեն՝ Çayönü), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 660 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
(6112) Լյուդոլֆշուլց

(6112) Լյուդոլֆշուլց (անգլ.՝ Ludolfschultz), աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 28-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,101087 ա. մ., առավելագույնը մոտենում է 2,2911 ա. մ. հեռավորության վրա և հեռանում 3,911 ա. մ.։ Արեգակի շուրջ մեկ ամբողջական պտույտ է կատարում 1994,66 երկրային օրվա ընթացքում, իր ուղեծրով շարժվելով միջինում 0,180482 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6112) Լյուդոլֆշուլց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(855) Նյուքոմբիա

(855) Նյուքոմբիա (անգլ.՝ Newcombia), աստերոիդ աստերոիդների հիմնական գոտում։ Հայտնաբերվել է 1916 թվականի ապրիլի 3-ին Սերգեյ Բելյավսկու կողմից Սիմեիզում։
Միջին հեռավորությունը Արեգակից կազմում է 2,364035 ա. մ., առավելագույնը մոտենում է 1,9435 ա. մ. հեռավորության վրա և հեռանում 2,7846 ա. մ.։ Արեգակի շուրջ մեկ ամբողջական պտույտ է կատարում 1327,64 երկրային օրվա ընթացքում, իր ուղեծրով շարժվելով միջինում 0,271158 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(855) Նյուքոմբիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջուզեպպե Պրովենցանո

Ջուզեպպե «Պեպպե» Պրովենցանո (իտալերեն՝ Giuseppe “Peppe” Provenzano, հուլիսի 23, 1982(1982-07-23), Սան Կատալդո, Կալտանիսետա, Սիցիլիա, Իտալիա), իտալացի քաղաքական գործիչ, 2019 թվականի սեպտեմբերի 5-ից Հարավային Իտալիայի և տարածաշրջանների զարգացման առանց պորտֆելի նախարար։


== Կենսագրություն ==
Ջուզեպպե Պրովենցանոն ծնվել է 1832 թվականի հուլիսի 23-ին Սան Կատալդոում, Սիցիլիա։ Պիզայում ավարտել է Սուրբ Աննայի անվան հեռանկարային հետազոտությունների դպրոցը, որտեղ սովորել է իրավունք, որից հետո դպրոցում պաշտպանել է դոկտորական աստիճանը՝ ստանալով գիտությունների դոկտորի գիտական աստիճան։ 2012 թվականից 2014 թվականը գլխավորել է Սիցիլիայի տարածաշրջանի տնտեսության հարցերով ասեսորի՝ Լուկա Բյանկայի քարտուղարությունը, 2013 թվականից մինչև 2014 թվականը՝ Շրջակա միջավայրի պաշտպանության նախարարի՝ Անդրեա Օռլանդոյի խորհրդական։ 2016 թվականից Մոսկվայի կրթության դեպարտամենտի տնօրենի տեղակալն է։ 2018 թվականին հրաժարվել է Դեմոկրատական կուսակցության նախընտրական ցուցակներում ընդգրկվելուց՝ ի նշան ընտրության ընթացակարգի հետ անհամաձայնության։
Համագործակցել է «Le Ragioni del Socialismo», «L’Unità», «Il Riformista», «HuffPost» հրատարակչությունների հետ, «Rivista economica del Mezzogiorno» ամսագրի խմբագրային կոմիտեի անդամ է։ Լուկա Բյականյի հետ հրատարակել է «Ma il cielo è sempre più su? L’emigrazione meridionale ai tempi di Termini Imerese. Proposte per il riscatto di una generazione sotto sequestro» գիրքը։
2019 թվականին ներկուսակցական ընտրությունների արդյունքների համաձայն՝ անցել Է Դեմոկրատական կուսակցության ազգային վարչություն, և հետագայում Կուսակցության ազգային քարտուղարությունում իր ենթակայության տակ է ստացել աշխատանքային հարաբերությունների խնդիրները.։
Հրապարակայնորեն դեմ է արտահայտվել Հյուսիսի լիգայի կողմից առաջարկվող ինքնավարության նախագծերին, «Limes» ամսագրում հայտարարելով, որ «տարբերակված ինքնավարությունը» պետք է համապատասխանի ազգային միասնության նպատակներին, այլ ոչ թե նրա հակադրությանը։
2019 թվականի սեպտեմբերի 4-ին Ջուզեպպե Կոնտեի երկրորդ կառավարության ձևավորման ժամանակ նշանակվել է Հարավային Իտալիայի և տարածաշրջանների զարգացման առանց պորտֆելի նախարար, իսկ սեպտեմբերի 5-ին նոր կաբինետի կազմում երդվել է և ստանձնել պաշտոնը։


== Ծանոթագրություններ ==


== Արտաքին հղումներ ==
«Chi è Giuseppe Provenzano, il ministro per il Sud che aveva già bocciato l’Autonomia leghista» (իտալերեն)։ www.open.online։ Վերցված է 2019-09-08
926

926 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 926 թվականն է, 
X դարի 26-րդ տարին։


== Դեպքեր ==


== Ծնունդներ ==


== Մահեր ==
Պոնտեբա

Պոնտեբա (իտալերեն՝ Pontebba), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 1535 մարդ 2010 թվականի մարդահամարի տվյալների, բնակչության խտություն՝ 15,72 մարդ/կմ²։ Զբաղեցնում է 97,67 կմ² մակերես։ Փոստային ինդեքս՝ 33016։ Հեռախոսային կոդ՝ 0428։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0428 90161 — 0428 90162 — 0428 90802
Էլեկտրոնային փոստ՝ segreteria@com-muzzana-del-turgnano.regione.fvg.it
Պաշտոնական կայք՝ http://www.comune.ovaro.ud.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
Վալուևո (այլ կիրառումներ)

Վալուևո, կարող է վերաբերել՝

Վալուևո - գյուղ Ռուսաստանի Դաշնության Ռոստովի մարզի Մյասնիկովի շրջանում
Վալուևո - գյուղ Ռուսաստանի Մոսկվայի Նովոմոսկովսկի վարչական օկրուգի կազմում
Մադլեն Ֆրանսուազ Բասպորտ

Մադլեն Ֆրանսուազ Բասպորտ (ֆր.՝ Madeleine Françoise Basseporte, ապրիլի 28, 1701(1701-04-28)[…], Փարիզ - սեպտեմբերի 6, 1780(1780-09-06), Փարիզ), ֆրանսիացի նկարչուհի, որն աշխատել է բուսաբանական նկարազարդման ժանրում։


== Կենսագրություն և արվեստ ==
Մադլեն Ֆրանսուա Բասպորտը ծնվել է 1701 թվականին Փարիզում: Նրա հայրը գինու վաճառական էր։ Մադլենի առաջին ուսուցիչը նկարիչ Ռոբերտ դե Սուրին էր, այնուհետև նա սովորել է բուսաբանական նկարազարդում Կլոդ Օբրիի մոտ։ Բասպորտը սկսել է աշխատել որպես դիմանկարիչ. ժամանակակիցները նրա աշխատություններում նշել են Ռոզալբա Կարիերի ազդեցությունը։ 1735-1741 թվականներին նա կրել է «Նորին մեծության մանրանկարչի» տիտղոսը։ Բասպորտը նաև ուսուցանել է Լուի XV- ի դստրերին ծաղիկներ նկարելու արվեստը և միգուցե որոշ ժամանակ ծառայել է Մադամ Պոմպադուրին՝ կատարելով ներքին հարդարանք։

Մադլեն Բասպորտը Կառլ Լիննեյի ժամանակակիցն էր և, հավանաբար ծանոթ էր նրան (ամեն դեպքում, Լիննեուսը բարձր էր գնահատում իր աշխատանքը)։ նա նաև երկար տարիներ նամակագրական կապ է ունեցել ֆրանսիացի գրող Բուֆոնի հետ։ Նրա ուսուցիչ Կլոդ Օբրերը ծառայում էր որպես բուսաբանական նկարազարդող Թագավորական պարտեզում, և 1731 թվականին Բասպորտը վաճառեց այս պաշտոնը, չնայած, պայմանագրի համաձայն, նա շարունակում էր աշխատավարձ ստանալ առաջին ութ տարիներին։ Օբրիի մահից հետո 1742 թվականին Բասպորտը պաշտոնապես ստացել է այն պաշտոնը, որով դե ֆակտո տիրապետել էր արդեն երկար ժամանակ, և այդ պաշտոնում մնաց մինչև իր մահը։ 1749 թվականից նա թագավորից ստացել է նաև մշտական դրամական կենսաթոշակ։
Դարաշրջանի հայտնի գիտնականների հետ ծանոթությունը թույլ են  տվել Բասպորտին զբաղվել ոչ թե դեկորատիվ ծաղկային կոմպոզիցիաների կանանց սովորական գծագրով, այլ աշխատել բուսաբանական նկարազարդման առավել հեղինակավոր ժանրում։ Այնուամենայնիվ, ժամանակակիցները նշում են, որ նրա աշխատություններում բնագետի գիտական մոտեցումն ու օբյեկտիվությունը զուգորդվում են «անկոչ» դիտողի աչքի համար հաճելիության հետ։
Ենթադրվում է, որ բացի թագավորական դստրերից, Բասպորտը մասնակցել է նաև նկարիչներ Մարիա-Թերեզա Ռեբուլի և Աննա Վալայ-Կոստերի վերապատրաստմանը։


== Ծանոթագրություններ ==


== Գրականություն ==
Natania Meeker, Antónia Szabari. Inhabiting Flower Worlds: The Botanical Art of Madeleine Françoise Basseporte // Arts et savoirs. — 2016. — № 6.
Ann Kathleen Doig, Felicia B. Sturzer. Women, Gender and Disease in Eighteenth-Century England and France. — Cambridge Scholars Publishing, 2014. — P. 124.


== Արտաքին հղումներ ==
Neil Jeffares։ «Dictionary of pastellists before 1800» (անգլերեն)
Ներդաշնակում

Ներդաշնակում (դաշնակում, հարմոնիզացիա), ներդաշնակության միջոցներով որևէ մեղեդու բազմաձայնումը, որի շնորհիվ այն օժտվում է լրացուցիչ արտահայտչությամբ՝ լիահնչությամբ, դինամիկական լարվածությամբ և նոր երանգով։ Որպես կանոն՝ անդրադարձնում է մեղեդու լադա-ելևէջային հատկանիշները, ինչպես նաև ներդաշնակող հեղինակի անհատական ոճը։ Ժողովրդական եղանակների ներդաշնակումը էական դեր է կատարել ազգային երաժշտական ոճերի զարգացման գործում։ Մեղեդու ներդաշնակումը նաև ներդաշնակագիտության հիմնական մեթոդներից է։
Դոլոմիտ

Դոլոմիտ, միներալ և ապար։


== Անվան ստուգաբանություն ==
Դոլոմիտ անունը ծագել է ֆրանսիացի երկրաբան Դ․ Դոլոմիենի անունից։


== Միներալ ==
Դոլոմիտը կարբոնատների խմբի միներալ, կալցիումի և մագնեզիումի կրկնակի ածխաթթվային աղ՝ CaMg (C03)2։ Պարունակում է 30, 41% CaO, 21, 86% MgO և 47, 73% CO2։ Բյուրեղային համակարգը տրիգոնային է, կարծրությունը՝ 3, 5-4, խտությունը՝ 2800-2900 կգ/մ³, գույնը՝ սպիտակ, մոխրագույն, երբեմն՝ դեղին՝ գորշ և կանաչավուն երանգներով։


== Ապար ==
Դոլոմիտը նաև կարբոնատային նստվածքային ապար է՝ կազմված ավելի քան 95% դոլոմիտ միներալից։ Առանձնացվում են կրաքարային, կրային դոլոմիտներ և դոլոմիտային կրաքարեր։ Երկրակեղևում առաջացնում է շերտեր, ենթաշերտեր, ոսպնյակներ։ Դոլոմիտի հանքավայրեր կան Հայաստանի Տավուշի (Լուսաձոր գյուղ), Կոտայքի (Արզական գյուղ) մարզերում։ Օգտագործվում է մետաղաձուլության (հրակայուն հումք ու թրծանյութ), ապակու և ջնարակի արտադրության, շինարարության ու գյուղատնտեսության (թթվային հողերի չեզոքացում) մեջ։


== Ծանոթագրություններ ==
Բասուրմանովկա

Բասուրմանովկա (ռուս.՝ Басурмановка, բաշկիրերեն՝ Боһорман), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 252 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Suit & Tie

«Suit & Tie», ամերիկացի երգիչ-երգահան Ջասթին Թիմբերլեյքի երգն է, համագործակցությամբ ամերիկացի ռեփեր Ջեյ Զիի հետ։ Երգը թողարկվել է 2013 թվականի հունվարի 15-ին, որպես Ջասթին Թիմբերլեյքի «The 20/20 Experience» կոչվող երրորդ ստուդիական առաջին սինգլ։ Երգի հեղինակներն են Ջասթին Թիմբերլեյքը, Թիմբալենդը, J-Roc-ը, Ջեյ Զին, Ջեյմս Ֆաունտլերոյը, Թերենս Սթաբսը, Ջոնի Ուիլսոնը և Չարլզ Սթիլը։


== Տեսահոլովակ ==
Երգի տեսահոլովակը նկարահանվել է 2013 թվականի հունվարի 25-ին։ Այն բեռնվել է Ջասթին Թիմբերլեյքի VEVO ալիքում փետրվարի 14-ին, 2013։ Տեսահոլովակի ռեժիսորն է Դեյվիդ Ֆինչերը, ում հետ Ջասթինը նախկինում նաև աշխատել էր «Սոցիալական ցանց» (2010) ֆիլմի շրջանակներում։ Տեսահոլովակը, Red Epic տեսախցիկով նկարահանել է հայտնի կինեմատոգրաֆիստ Մեթյու Լիբատիկը։ 2014 թվականի հունվարին այն ստացել է «Լավագույն տեսահոլովակ» մրցանակը Գրեմմիի 56-րդ մրցանակաբաշխությունում։


=== Բառերով հոլովակ ===
Մինչև պաշտոնական տեսահոլովակի նկարահանումը, երգի համար նկարահանվել էր բառերով հոլովակ (lyric video), որի ռեժիսորն է Լեբան Ֆիդիասը։ Այդ հոլովակի պրեմիերան կայացել է 2013 թվականի հունվարի 24-ին MTV-ի եթերում, ինչպես նաև տեղադրվել է երգչի VEVO ալիքում։ Բառերով հոլովակում նկարահանվել է միայն Ջասթինը։
Հոլովակի սկզբում Ջասթին Թիմբերլեյքը վարում է իր դասական մեքենան Լոս Անջելեսի փողոցներով, որից հետո հասնում է տեղ։ Հաջորդող կադրերում նա սափրվում և կտրում է մազերը, իսկ այնուհետև հագնում է իր սև կոստյումն ու փողկապը։ Այնուհետև նա գնում նստում է դաշնամուրի առջև և սկսում է նվագել, որի ընթացքում նաև ծխում ու երգում է։ Այնուհետև նա հայտնվում է խաղատանը, որտեղ հաղթելուց հետո դուրս է գալիս, նստում մեքենան և գնում է։ Հոլովակի ավարտին Ջասթինը կանգնած սպիտակ ֆոնի առջև, մուրճով ջարդում է ապակի, որի վրա գրված է «The 20/20 Experience․ Շուտով»։


== Երգացանկ ==
Թվային ներբեռնում«Suit & Tie» - 5։27Թվային ներբեռնում – Radio Edit«Suit & Tie» (Radio edit) - 4։29


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Բառերով հոլովակը YouTube-ում
Պլոտնիկովո (գյուղ, Պուտիվիլի շրջան)

Անվան այլ կիրառումների համար տե՛ս՝ Պլոտնիկովո (այլ կիրառումներ)Պլոտնիկովո (ուկրաիներեն՝ Плотникове), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Պլոտնիկովո գյուղում բնակվում էր 5 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստեփան Մայրապետյան

Ստեփան Խաչատուրի Մայրապետյան (1939, հոկտեմբերի 24, Նոր Բայազետ), հայ կենսաբան։ Գյուղատնտեսական գիտությունների դոկտոր (1988),
ՀՀ ԳԱԱ թղթակից անդամ՝ 2000 թվականից։
Համաճարակաբան Ալբերտ Մայրապետյանի եղբայրն է։


== Կենսագրություն ==
1963 թվականին ավարտել է Երևանի պետական համալսարանը։ 1973-1980 թվականներին եղել է Էջմիածնի գիտաարտադրական հիդրոպոնիկական բազայի վարիչ, 1980 թվականից՝ ՀՀ ԳԱԱ Հիդրոպոնիկայի հիմնախնդիրների ինստիտուտի բույսերի սննդառության և արդյունավետության լաբորատորիայի վարիչ, 1980-1986 թվականներին և 1990-2006 թվականներին` ինստիտուտի տնօրեն։


=== Անդամակցություն ===
ՀՀ ԳԱԱ բնական գիտությունների բաժանմունքի բյուրոյի անդամ, 1995
Հիդրոպոնիկայի միջազգային միության անդամ, Հոլանդիա, 1984
Գյուղատնտեսական գիտությունների միջազգային միության անդամ, Բելգիա, 1999


== Գործունեություն ==
Աշխատանքները վերաբերում են եթերայուղատու, ներկատու և դեղատու բույսերի անհող աճեցման ֆիզիոլոգիական, կենսաքիմիական և ագրոքիմիական առանձնահատկություններին, հիդրոպոնիկական արտադրության կենսատեխնոլոգիաներին։


== Պարգևներ ==
«Արցախ» հուշամեդալ, 1996
Համամիութենական գիտատեխնիկական ընկերության դիպլոմ, 1969
ՀամԼԿԵՄ, ՀԼԿԵՄ կենտկոմների պատվոգրեր


== Երկեր ==
Գագիկ Դավթյան, Ստեփան Մայրապետյան, Производство розовой герани без почвы , Ագրոքիմիական պրոբլեմների և հիդրոպոնիկայի ինստիտուտ, Երևան, ՀՍՍՀ ԳԱ հրատ., 1976:
Культура эфиромасличных растений в условиях открытой гидропоники, Ереван, 1989.
Характер изменения состава питательного раствора в условиях открытой гидропоники, Ереван, 1989.
Культивирование хны и басмы без почвы, Ереван, 1994.
Водный режим растений в условиях открытой гидропоники, Ереван, 1991.


== Ծանոթագրություններ ==
Տանա

Տանա (նորվ.՝ Tana), կոմունա (համայնք) Նորվեգիայի Ֆինմարք ֆյուլքեյում (մարզում)։ Սահմանակից է Ֆինլանդիային։ Կոմունայի վարչական կենտրոնը Տանա-բրու քաղաքն է։ Պաշտոնական լեզուն համարվում է Բուկմոլը և Հյուսիսսաամերենը։ Զբաղեցնում է 4049,71 կմ² տարածք։ Բնակչության մեծ մասը սաամներ են։


== Պատմություն ==
Տանայի տարածքը նախկինում եղել է Լապլանդիայի կազմում։ 1864 թվականի հունվարի 1-ին Տանա կումունան առանձնացվեց Նեսեբյու կոմունայից և ստեղծվեց առանձին համայնք, որը ներառում էր նաև Գամվիկ կոմունայի տարածքը։ 1913 թվականի հուլիսի 1-ին Տանայի կազմից հանվեցին և առանձին կոմունաներ դարձան Գամվիկը և Բերլեվոգը։ 1964 թվականի հունվարի 1-ին Տանային միացվեց Պոլմակ կոմունան։


== Անվանում ==
Տանա կոմունան իր անվանումը ստացել է Տանա գետից։ Հյուսիսսաամերեն Deatnu նշանակում է «մեծ գետ», ինչից էլ առաջացել է նորվեգերեն «Տանա» անվանումը։
Մինչև 1918 թվականը կոմունայի անվանումը գրվում էր «Tanen»: 1992 թվականին այն վերանվանվում է Դեատնու-Տանա (Deatnu-Tana), սակայն 2005 թվականին վերանվանվեց։ Այժմ պաշտոնապես Տանա և Դեատնու անվանումներ իրավահավասար են։


== Զինանշանը ==
Տանա կոմունայի զինանշանը ստեղծվել է 20-րդ դարում և հաստատվել 1984 թվականի մայիսի 11-ին։ Կարմիր գույնի վահանի վրա պատկերված է գետի ջրերի համար նախատեսված երեք դեղին գույնի նավակ, որոնք օգտագործել են սաամենրը, նորվեգացիները, ֆինները։


== Աշխարհագրություն ==
Տանա կոմունայի տարածքը գտնվում է Տանա գետի ավազանում, ինչպես նաև Տանա ֆյորդի ափերին։ Սահմանակից է Ֆիլիանդիայի Ուտսիոկի նահանգին։
Հիմնական բնակավայրերը տեղակայված են Սիրմա, Պոլմակ, Ռուստեֆյելբմա, Սեյդա, Սկիպագուրա, Աուստերտանա, Տանաբարու գետերի ափերին։ Տանա-բրու քաղաքը հանդիսանում է կոմունայի վարչական կենտրոնը։ Վարչական կենտրոնով է անցնում E6 մայրուղին։
Տանա գետը հայտնի է իր սաղմոն ձկան պաշարներով։


== Ծնունդով Տանայից հայտնի մարդիկ ==
Մարտին Սկանշե (Martin Schanche), ավտոարշավորդ
Քրիստին Ստեյրա (Kristin Størmer Steira), դահուկորդ


== Քույր քաղաքներ ==
 Տերսկի շրջան


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Angling in Tana river (անգլերեն)
Չապաևո (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՉապաևոՉապաևո (ուկրաիներեն՝ Чапаєве), քաղաքատիպ ավան Ուկրաինայի Խարկովի մարզի Կեգիչևի շրջանում։ Հիմնադրվել է 1899 թվականին։
2001 թվականի տվյալներով Չապաևո քաղաքատիպ ավանում բնակվում էր 2 911 մարդ։ Բնակավայրը զբաղեցնում է 5,27 կմ² տարածք։ Բնակչության խտությունը կազմում էր 552,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վելիկայա Օսնիցա

Վելիկայա Օսնիցա (ուկրաիներեն՝ Велика Осниця), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1537 թվականին։
2001 թվականի տվյալներով Վելիկայա Օսնիցա գյուղում բնակվում էր 668 մարդ։ Բնակավայրը զբաղեցնում է 2,46 կմ² տարածք։ Բնակչության խտությունը կազմում էր 271,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սենիգա

Սենիգա (իտալերեն՝ Seniga), կոմունա Իտալիայում, Լոմբարդիա մարզի Բրեշիա գավառում։
Բնակչությունը կազմում է 43 899 մարդ, խտությունը՝ 120 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 25020։ Հեռախոսային կոդ՝ (+39) 030։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Սուհո

Քիմ Չուն Մյոն (կորեերեն՝ 김 준면, մայիսի 22, 1991(1991-05-22), Սեուլ, Հարավային Կորեա), հայտնի է նաև որպես Սուհո, հարավկորեացի երգիչ և դերասան։ Հանդիսանում է հարավկորեական EXO բոյբենդի ավագն ու EXO-K ենթախմբի անդամը։


== Կենսագրություն ==
Դպրոցում եղել է դասարանի ավագն ու դպրոցի աշակերտական խորհրդի փոխնախագահ, ինչպես նաև միշտ ներառվել է լավագույն հինգ սովորողների ցուցակի մեջ։ Ճիշտ է, շուտով նա ստիպված է եղել դադարեցնել դործունեությունը, քանի որ միացել է S.M. Entertainment-ին։ Իսկ դպրոցը գերազանց ավարտելու համար նրա ծնողները նրան նվիրել են սինթեզատոր։ Չուն Մյոնը սովորում է Կորեայի Արվեստի Ազգային Համալսարանում՝ դերասանական արվեստի ֆակուլտետում։ Նա ներառվում է լավագույն 50 ուսանողների մեջ։


== Անձնական կյանք ==
Սուհոյի հայրը Սուն Չունհյանի համալսարանի պրոֆեսոր է, իսկ մայրը նախկինում աշխատել է դպրոցում, որպես ուսուցչուհի, բայց հիմա նա տնային տնտեսուհի է։


== Կարիերա ==


=== SM Entertainment ===
Սուհոն SM-ին է միացել 2006 թվականին, երբ 16 տարեկան էր, կազմակերպության մենեջերը նրան նկատել է փողոցում։
2007 թվականին նրան պատրաստել են որպես Super Junior խմբի լրացուցիչ անդամ։


=== EXO ===
16 տարեկան հասակում Սուհոն դարձել է խմբի առաջին անդամը, բայց դեռևս որպես կազմակերպության ստաժոր։ 2012 թվականի փետրվարի 15-ին նա պաշտոնապես ներկայացվել է որպես խմբի տասներորդ անդամ։
2014 թվականի փետրվարին Սուհոն խմբի մյուս անդամ Բեքհյոնի հետ դարձել է Inkigayo հայտնի երաժշտական հաղորդման վարող, ավելի ուշ փոխարինվել է դերասանուհի Քիմ Յու Ջոնով։ Երկուսն էլ՝ Սուհոն և Բեքհյոնը, հաղորդումը լքել են 2014 թվականի նոյեմբերի 16-ին, որպեսզի կենտրոնան 2015 թվականին կատարվելիք վերադարձի վրա։
2013 թվականին Սուհոն հնչյունավորել է Saving Santa ամանորյա ֆիլմի հերոս Բերնարդին։ Նա նաև կատարել է ֆիլմի սաունդրեքը։


== 2015 թվական։ Դերասանություն ==
2015 թվականի հունվարին Սուհոն խաղացել է SM Entertainment-ի School OZ մյուզիքլում, որտեղ խաղացել են նաև նույն լեյբլի անդամներ Չան Մինը, Քին, Լունան, Շիումինը և Սըլգին։
2015 թվականի մայիսին Սուհոն սկսել է նկարահանվել «One Way Trip» ֆիլմում, որը հայտնի է նաև որպես «Փառքի օր»։ Ֆիլմը ցուցադրվել է Պուսանի Միջազգային կինոփառատոնի ժամանակ, որի ժամանակ հոկտեմբերի 1-ից 10-ի ընթացքում բոլոր տոմսերը վաճառվել են 15 րոպեի ընթացքում։
2016 թվականի փետրվարին որպես հյուր նկարահանվում է 2AM խմբի անդամ Ջո Քվոնի «Crossroad» երգի տեսահոլովակում։ 2016 թվականի ապրիլին հայտնել են, որ նա պատրաստվում է նկարահանվել «Ինչպե՞ս ես հաց» վեբ-դրամայում։ 2016 թվականի հունիսին Սուհոն համագործակցել է Ի Թուկի և Kassy-ի հետ ու թողարկել «My hero» երգը։ 2016 թվականի հուլիսին Չենի հետ թողարկել է չինական «Beautiful Accident» դորամայի համանուն սաունդթրեքը։


== Սկավառակագրություն ==


=== Երգեր ===
Որպես հիմնական կատարողԶուգերգերՍաունդթրեքներ


== Ֆիլմագրություն ==


=== Ֆիլմեր ===


=== Դորամաներ ===


=== Հեռուստահաղորդումներ ===


=== Մասնակցությունը այլ տեսահոլովակներում ===


== Թատրոն ==


== Մրցանակներ և անվանակարգումներ ==


== Աղբյուրներ ==
Hancinema կայքում


== Ծանոթագրություններ ==
Կյանքի պատուհան

Կյանքի պատուհան, «բեյբի բոքս» (անգլ.՝ Baby hatch), հատուկ սարքավորում բժշկական հաստատությունում՝ մետաղապլաստմասե պատուհանի տեսքով փողոցի կողմից և մահճակալ-օրորոց՝ հաստատության ներսից։ Բացելով «կյանքի պատուհանը»` մարդիկ (սովորաբար մայրերը) իրենց երեխային դնում են օրորոցի վրա, որից հետո փակում են պատուհանը, կամ այն փակվում է ավտոմատ կերպով 1 րոպեի ընթացքում։ Պատուհանի փեղկը արգելափակվում է 30 վայրկյան հետո, որից հետո հաստատության դրսի կողմից այն հնարավոր չի լինում բացել։ «Կյանքի պատուհանի» շրջակայքում չկան պահակներ և տեսաձայնագրող սարքեր։ Թողած երեխայի մասին հաստատության ներսում տեղեկանում են տագնապային զանգով կամ էլեկտրական լամպի թարթելուց հետո։

Երեխային զննում են մասնագետները և կատարում են նախնական վերլուծություն. հենց այդ նպատակով «բեյբի բոքսերը» տեղադրվում են բժշկական հաստատություններում։ Թողնված երեխայի մասին հայտնում են ոստիկանությանը և խնամակալությամբ զբաղվող մարմիններին։ Մայրը, ով թողել է իր երեխային «բեյբի բոքսում», չի կրում քրեական պատասխանատվություն, եթե երեխայի վրա չի հայտնաբերվել ֆիզիկական բռնության հետքեր, հակառակ դեպքում նրան կսկսեն հետախուզել։ Եթե «բեյբի բոքսում» երեխային թողնելուց հետո ծնողը զղջա իր քայլի համար, ապա նա ունի առավելագույնը կես ժամ ժամանակ երեխային հետ վերցնելու համար, իսկ կես ժամ հետո երեխան կանցնի հաստատության բուժաշխատակիցների խնամակալության տակ։ Այս ժամկետը որոշ երկրներում տարբեր է։ Բուժզննումից հետո երեխային ուղարկում են խնամակալական հաստատություն, որտեղից նրան կարող են որդեգրել։
Եթե կարճ ժամանակ անց ծնողը զղջում և ցանկանում է երեխային հետ վերցնել, ապա կատարվում է համապատասխան ԴՆԹ փորձաքննություն, որի հաստատման դեպքում երեխային հանձնում են ծնողին. դա հնարավոր է միայն այն դեպքում, երբ երեխան տվյալ պահին այլ անձանց կողմից որդեգրված չէ։


== Ծանոթագրություններ ==
Ռադկովկա (այլ կիրառումներ)

Ռադկովկա, կարող է վերաբերել՝

Ռադկովկա - գյուղ, Ուկրաինայի Խարկովի մարզի Կուպյանսկի շրջանում
Ռադկովկա - գյուղ, Ուկրաինայի Սումիի մարզի Սումիի շրջանում
Դիմաց (լեռնագագաթ)

Դիմաց, լեռնագագաթ Հայաստանի Տավուշի մարզում, Իջևանի լեռների հարավարևմտյան մասում, Հաղարծին գյուղից 5 կմ հյուսիս-արևմուտք (2360 մ) ։


== Ծանոթագրություններ ==
Վիկտոր Իսակով

Վիկտոր Իսակով (ռուս.՝ Виктор Фёдорович Исаков, դեկտեմբերի 12, 1932(1932-12-12)), ռուս և խորհրդային դիվանագետ, պատմական գիտությունների թեկնածու։


== Կենսագրություն ==
1956 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1956 թվականից զբաղվում է դիվանագիտական գործունեությամբ։

1956-1960, 1963-1967, 1971-1977 թվականներին ԱՄՆ-ում եղել է ԽՍՀՄ դեսպանության աշխատակից։
1977-1978 թվականներին եղել է ԽՍՀՄ արտաքին գործերի նախարարության ԱՄՆ բաժանմունքի բաժնի վարիչ։
1978-ից մինչև 1983 թվականը եղել է ԽՍՀՄ արտաքին գործերի նախարարության ԱՄՆ բաժանմունքի բաժնի վարիչի տեղակալ։
1983 թվականից մինչև 1986 թվականը ԱՄՆ-ում եղել է ԽՍՀՄ դեսպանության խորհրդական-դեսպանորդ։
1986 թվականի սեպտեմբերի 5-ից մինչև 1988 թվականի հուլիսը Բրազիլիայում եղել է ԽՍՀՄ արտակարգ և լիազոր դեսպան։
1988 թվականի օգոստոսի 26-ից մինչև 1991 թվականի նոյեմբերը Հնդկաստանի Հանրապետությունում եղել է ԽՍՀՄ արտակարգ և լիազոր դեսպան։
1992 թվականի փետրվարից մինչև 1996 թվականի սեպտեմբերը եղել է Ռուսաստանի Դաշնության արտաքին գործերի նախարարության հատուկ հանձնարարությունների դեսպանորդ, Լիտվայի հետ բանակցությունների ժամանակ եղել է Ռուսաստանի Դաշնության պետական պատգամավորության ղեկավար։
1996 թվականի սեպտեմբերի 20-ից մինչև 1999 թվականի օգոստոսը Մալթայի Հանրապետությունում եղել է Ռուսաստանի Դաշնության արտակարգ և լիազոր դեսպան։1999 թվականից թոշակառու է։ Արժանացել է մի շարք պետական մրցանակների։


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==


== Արտաքին հղումներ ==
Посол знает, что делать
Լիպսկոմբ շրջան (Տեխաս)

Լիպսկոմբ շրջան (անգլ.՝ Lipscomb County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.414 կմ² է, բնակչությունը՝ 3.057 մարդ (2000 թ. տվյալներով)։ Շրջկենտրոնն է Լիմպսկոմբ բնակավայրը։ Կազմավորվել է 1876 թ.։
Մակոտո Կոբայաշի

Մակոտո Կոբայաշի (ճապ.՝ 小林 誠, ապրիլի 7, 1944(1944-04-07), Նագոյա, Ճապոնիա), ճապոնացի ֆիզիկոս, աշխատել է Նագոյայի համալսարանում։ 2008 թվականի Ֆիզիկայի Նոբելյան մրցանակի դափնեկիր, մրցանակը ստացել է համատեղ Տոշիհիդե Մասկավայի հետ, «խախտված սիմետրիայի հայտնաբերման համար, որը կանխատեսել է քվարկերի առնվազն երեք ընտանիքների գոյությունը բնաությունում»։ Այդ տարվա մրցանակի մյուս կեսը ստացել է Յոիչիրո Նամբուն, այլ հայտնագործության համար։
Հանդիսանում է հայտնի «CP-սիմետրիայի խախտում» հոդվածի համահեղինակ (1973), որը նա գրել է Տոշիհիդե Մասկավայի հետ, 2007 թվականի դրությամբ հոդվածը երրորդն էր նրան հղումների թվով բարձր էներգիայի ֆիզիկայի բնագավառում։ Այս աշխատությունում դուրս է բերվում Կիբոբոյի-Կոբայաշիի-Մասկավայի մատրիցան, որը բացահայտում է քվարկերի խառնման պարամետրները։
Հոդվածում առաջ քաշված վարկածը հիմնավորել է քվարկերի երրորդ սերնդի գոյությունը, որը հիմնավորվել է փորձով չորս տարի անց b-քվարկի հայտանբերումով։


== Կենսագրություն ==
Ավարտել է Նագոյայի համալսարանը, և ապա այնտեղ պաշտպանել է դոկտորական դիսերտացիան 1972 թվականի մարտին։ 1972 թվականից սկսած աշխատել է Կիոտոյի համալսարանում, իսկ 1979 թվականից Բարձր էներգիայի ֆիզիկայի ազգային լաբորատորիայում։ 2003 թվականից հանդիսանում է Մասնիկների և միջուկի հետազոտությունների ինստիտուտի տնօրեն։ 2006 թվականի հունիսիսց անցել է թոշակի։
Ստացել է բազմաթիվ ազգային և միջազգային մրցանակներ։
Մակոտո Կոբայաշին երկու անգամ ամուսնացել է և ունի երկու երեխա։ 1975 թվականին ամուսնացել է Սատիկո Էնոմոտոյի հետ, և 1977 թվականին նրանց մոտ ծնվել է Դզյունիտիրո որդին։ Կնոջ մահից հետո 1990 թվականին նա ամուսնացել է Էմիկո Նակայամեյի հետ, նրանց դստեր անունն է Յուկո։


== Премии и награды ==
1979 — Նիսինայի հիշատակի մրցանակ
1985 — Ճապոնական գիտությունների ակադեմիայի մրցանակ
1985 — Սակուրայի մրցանակ
1994 — Ասախի մրցանակ
1995 — «Թյունիթի» թերթի մրցանակ
2007 — Մասնիկների ֆիզիկայի բնագավառում մրցանակ
2008 — Մշակույթի շքանշան
2008 — Ֆիզիկայի Նոբելյան մրցանակ


== Ծանոթագրություններ ==


== Արտաքին հղումներ ==
Տեղեկություններ Նոբելյան կոմիտեի կայքում (անգլ.)
Մ. Կոբայաշի: «CP-խախտումը և բույրերի խառնումը»։ Նոբելյան դասախոսություն // «Ֆիզիկական գիտությունների հաջողություններ», հատոր 179, թողարկում 12, դեկտեմբեր 2009
Բաբայ (մուլտֆիլմ)

Բաբայ (ուկրաիներեն՝ Бабай), ուկրաինական առաջին լիամետրաժ մուլտֆիլմը 2014 թվականի։
Կարգախոսը` «Իսկ դուք վախենում եք Բաբայի հորեղբորից»։


== Սյուժե ==
Ամեն հարյուր տարի Ալկոնոստ թռչունը ածում է կախարդական ձու, որը կարող է կատարել մեկ ամենանվիրական ցանկությունը։ Մրցավազքում, հաղթողը ստանալու էր ձուն։ Մրցում էին Գորինիչ օձը, որը ցանկանում էր առանձին մարմին ամեն մի գլխի համար, Վիին, ցանկանալով դառնալ ավելի հարուստ և կախարդը, ցանկանալով ունենալ կախարդ-աղջնակ։ Հաղթող ճանաչվեց կախարդը։ Սակայն, պարզվեց, որ Բաբայը ձուն վերցրել է իրեն։
Կախարդը փորձում էր ձուն խլել Բաբայից և այդ պահին ձուն ընկավ հորը։ Բաբայը նրան տվեց մեկ շաբաթ ժամանակ ձուն վերադարձնելու համար։
Ձուն հայտնվում է մի տատիկի ու պապիկի մոտ, ովքեր ցանկանում էին երեխա ունենալ, իսկ ձվի միջից դուրս է գալիս օգնական-աղջիկ Սվետլանկա-Զարյանկան, ով մեծանում էր, ինչպես դրոժը։


== Ստեղծման պատմությունը ==
Մուլտֆիլմի վրա 7 տարի աշխատել է 80 մարդուց բաղկացած թիմ։ Երկար ժամանակ, ֆինանսների պակասի պատճառով, նախագիծը սառեցվել է։


== Քաղվածքներ ==


== Ծանոթագրություններ ==


== Արտաքին հղումներ ==
Трейлер ՅուԹյուբում
«Очікуючи на Бабая» (ուկրաիներեն)։ Тиждень.ua։ 17 березня 2011։ Վերցված է 2014-12-19
Ռավշա

Ռավշա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիս գետի աջ Գյոքսու վտակի ձախ ափին, Դիարբեքիր քաղաքից 33 կմ հարավ-արևելք, Դիարբեքիր-Մարդին ճանապարհի ձախ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Չելթիկբաբա

Չելթիկբաբա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լովերո

Լովերո (իտալերեն՝ Lovero), կոմունա Իտալիայում։ Գտնվում է Լոմբարդիա մարզի Սոնդրիո գավառում։
Բնակչությունը կազմում է 647 մարդ, խտությունը կազմում է 50 մարդ/կմ²։ Տարածքը գրավում է 13 կմ²։ Էլեկտրոնային փոստ՝ 23030, հեռախոսային կոդ՝ 0342։
Լովերոն սահմանակից է Էդոլո, Սերնիո, Տովո դի Սանտ Ագատա, Վերվիո համայնքներին։
Կոմունայի հովանավորն է Բերգամոյի սուրբ Ալեքսանդրը։ Տոնը նշվում է օգոստոսի 26-ին։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոս՝ 0342 770055
Էլեկտրոնային փոստ՝ protocollo@comune.lovero.so.it
Պաշտոնական կայք՝ http://www.comune.lovero.so.it/


== Արտաքին հղումներ ==
Պաշտոնական կայք (իտալ.)
Ազգային ինստիտուտի վիճակագրություն(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(4352) Կիոտո

(4352) Կիոտո (անգլ.՝ Kyoto), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 29-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,760181 ա. մ., առավելագույնը մոտենում է 2,211 ա. մ. հեռավորության վրա և հեռանում 3,3094 ա. մ.։ Արեգակի շուրջ մեկ ամբողջական պտույտ է կատարում 1674,96 երկրային օրվա ընթացքում, իր ուղեծրով շարժվելով միջինում 0,21493 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4352) Կիոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարիկա Բարաթաշվիլի

Մարիկա Բարաթաշվիլի (վրաց.՝ მარიკა ბარათაშვილი, ապրիլի 7, 1908(1908-04-07), Մերևի, Քութայիսի նահանգ, Ռուսական կայսրություն - դեկտեմբերի 30, 2008(2008-12-30)), վրացի բանաստեղծ, դրամատուրգ։
Ծնվել է 1908 թվականին Ճիաթուրա քաղաքում։ Սովորել է Թբիլիսիի պետական համալսարանի բանասիրական ֆակուլտետում։ Բանաստեղծությունների և պիեսների բազմաթիվ ժողովածուների հեղինակ է։ Նրա պիեսները բեմադրվել են ինչպես Վրաստանի, այնպես էլ արտասահմանի ավելի քան 150 թատրոնում։
Երկար տարիներ եղել է «Սաքարթվելոս քալի» ամսագրի գլխավոր խմբագիրը։ Ընտրվել է Վրաստանի Գերագույն խորհրդի պատգամավոր։
Գրական գործունեությամբ սկսել է զբաղվել 1936 թվականից։
Նրա «Մարինե» կատակերգության հիման վրա 1954 թվականին նկարահանվել է «Ճպուռը» ֆիլմը։ Գրել է նաև երեխաների համար։
Մարիկա Բարաթաշվիլու բանաստեղծությունների հիման վրա գրվել և հանարաճանաչություն են ստացել մի շարք երգեր։
Վախճանվել է 100 տարեկան հասակում։


== Մրցանակներ ==
Արժանացել է կառավարական բարձր պարգևների, Վաժա Փշավելայի և Ակակի Ծերեթելու անվան մրցանակների դափնեկիր է։


== Մարիկա Բարաթաշվիլին հայերեն ==
Սիրո երգ; Ժամանակ կանցնի...; Ինչպե՞ս կոչել...; «Այս արահետով քայլում եմ ահա դեպի վեր ու վեր...»; Մասրենիները; Ծովը; «Այդպես կոպտորեն մի դիպչիր նրան դու՝ այս կմախքին...»: Վրաց ժամանակակից պոեզիա, Ե., ՀԳՄ հրատ., 2007, էջ 12-15։ Թարգմ.՝ Անահիտ Պարսամյան։


== Ծանոթագրություններ ==
Լեսնայա Ռուդնյա

Լեսնայա Ռուդնյա (ուկրաիներեն՝ Лісна Рудня), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1920 թվականին։
2001 թվականի տվյալներով Լեսնայա Ռուդնյա գյուղում բնակվում էր 205 մարդ։ Բնակավայրը զբաղեցնում է 0,057 կմ² տարածք։ Բնակչության խտությունը կազմում էր 3596,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիշնյովկա (գյուղ, Պոգրեբիշչեի շրջան)

Անվան այլ կիրառումների համար տե՛ս՝ ՎիշնյովկաՎիշնյովկա (ուկրաիներեն՝ Вишнівка), գյուղ Ուկրաինայի Վիննիցայի մարզի Պոգրեբիշչեի շրջանում։ Հիմնադրվել է 1964 թվականին։
2001 թվականի տվյալներով Վիշնյովկա գյուղում բնակվում էր 163 մարդ։ Բնակավայրը զբաղեցնում է 0,86 կմ² տարածք։ Բնակչության խտությունը կազմում էր 189535 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նելկան (այլ կիրառումներ)

Նելկան, կարող է վերաբերել՝

Նելկան - գյուղ Ռուսաստանի Խաբարովսկի երկրամասի Այանո-Մայսկի շրջանի կազմում։
Նելկան - քաղաքատիպ ավան Ռուսաստանի Սախա-Յակուտիայի հանրապետության Օյմյակոնսկի ուլուսի կազմում։
Պերչեմա

Պերչեմա (ռուս.՝ Перчема), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վայմոգա գետի աջ ափին՝ 2 կմ հեռավորության վրա։ Գետի երկարությունը 45 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության..

Ջրային օբյեկտի, պետական ջրային գրանցման կոդը -  03020300112103000026367
Հիդրոլոգիական ուսումնասիրությունների կոդը - 103002636
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էրմինյա Ֆրեցցոլինի

Էրմինյա Ֆրեցցոլինի (իտալերեն՝ Erminia Frezzolini, մարտի 27, 1818(1818-03-27), Օրվեիտո, Տեռնի, Ումբրիա, Իտալիա - նոյեմբերի 5, 1884(1884-11-05), Փարիզ), իտալացի օպերային սոպրանո։ Նրա երգացանկում առանձնահատուկ տեղ են գրավում Գաետանո Դոնիցետիի և Վինչենցո Բելլինիի բելկանտո օպերաները։ 
1841-1846 թվականներին ամուսնացած է եղել Անտոնիո Պոջիի հետ։


== Կենսագրություն ==
Էրմինյա Ֆրեցցոլինին ծնվել է Օրվեիտոյում։ Սկզբնական շրջանում երգեցողություն սովորել է հոր՝ հայտնի բաս Ջուզեպպե Ֆրեցցոլինիի հետ։ Այնուհետև ուսանել է Միլանում՝ Դոմենիկո Ռոնկոնիի և Ֆլորենցիայում՝ Անդրեա Նենչինիի և Ն. Տաչինարդիի մոտ։ Մարիա Մալիբրանի խորհրդով հետագայում ուսումը շարունակել է Մանուել Պատրիսիո Ռոդրիգես Գարսիայի մոտ։
1837 թվականին Ֆրեցցոլոլինին իր մասնագիտական օպերային առաջին դեբյուտը կատարեց Ֆլորենցիայի Պերգոլա թատրոնում՝ հանդես գալով Բելինիի Բեատրիչե դի Տենդայի օպերայում։ Նա հաճախ հանդես էր գալիս Իտալիայի խոշոր օպերային տներում՝ հանդես գալով Բելինիի և Դոնիցետիի օպերաներում։ 1838 թվականին հանդես է եկել Սիենայի և Ֆերարայի օպերաներում։ 1839 թվականին Բոլոնիայի թատրոնում հանդես է եկել Սավերիո Մերկադանտեի Ելենա դա Ֆելտրե օպերայում։
1838-1839 թվականներին Բոլոնայում հանդես է եկել ևս մի քանի դերերում, այդ թվում՝ դերերգեր Աննա Բոլենայում, Բեատրիս դի Տենդայում և Լուչիա դի Լամերմուրում։ 1839 թվականին առաջին անգամ հանդես է եկել Լա Սկալայում, Մերկադանտեի Le due illustri rivali-ում հանդես գալով Բիանկայի դերում։ Նույն տարում առաջին անգամ հանդես է եկել Պիզայի և Պերուջիայի օպերային թատրոններում։
1843 թվականի փետրվարի 11-ին Միլանի Լա Սկալա թատրոնում Ֆրեցցոլոլինին Գիզելդայի դերով հանդես է եկել Ջուզեպպե Վերդիի «Լոմբարդացիները Խաչակրաց առաջին արշավանքի ժամանակ» օպերայում։ 1845 թվականի փետրվարի 15-ին Լա Սկալայում ներկայացել է եկել Վերդիի Ժաննա դ'Արկ օպերայի համաշխարհային պրեմիերային։ 1846 թվականի նոյեմբերի 10-ին Նեապոլի Սան Կառլո թատրոնում Սավերիո Մերկադանտեի Orazi e Curiazi օպերայի պրեմիերայի ժամանակ հանդես է եկել Կամիլայի դերերգով։ Հանդես է եկել տարբեր միջազգային բեմերում՝ Սանկտ Պետերբուրգի Մարիինյան թատրոնում, Լոնդոնի Կովենտ գարդեն արքունական թատրոնում, Մադրիդի գտնվող Տեատրո Ռեալում, Վիեննայի Kärntnertor թատրոնում, Փարիզի Իտալիական թատրոնում և Հյուսիսային Ամերիկայի տարբեր բեմերում։ Բեմական ակտիվ գործունեությունը շարունակել է մինչև 1874 թվականը։ Մահացել է 1884 թվականին, Փարիզում, 66 տարեկան հասակում։


== Դերերգեր ==


== Գրականություն ==
Музыкальный энциклопедический словарь / Гл. ред. Г. В. Келдыш. — М.: Советская энциклопедия, 1990. — с. 587 — ISBN 5-85270-033-9.


== Ծանոթագրություններ ==
Ժողովածու (1825)

Ժողովածուն (1825), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1825 թվի տակ։ Ձեռագիրը գրվել է 1768-1771 թվականներին Ներսէս, Կարապետ արղյ գրիչի կողմից Էջմիածնում։ Ստացողը եղել է Կարապետ Տիգրանակերացի։ Գրված է թղթի վրա, որը ունի 21,1x16 չափս։ Ձեռագիրը կազմված է 286 թերթից։ Գրված է երկսյուն, բոլորգիր, նոտրգրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ 5ա, 84տ, 185բ, 186ա։


== Բովանդակություն ==
Սիմ․ Երևանւոյ Մեկնութիւն Պրոկղի։
Համառօտ Հաւաքումն Յաղագս Հոգւոյ (թրգմ․ Ստ․ ԼեՀացի)։
Բարթողիմէոսի Մեկնութիւն Վեցօրիէց։


== Ծանոթագրություններ ==
Ռիկսա Լոթարինգացի

Ռիկսա (Ռիխեզա, Ռիկսա) Լոթարինգացի (մոտ 995, Լոթարինգիա, Ֆրանսիայի մետրոպոլիս, Ֆրանսիա - մարտի 27, 1063, Զալֆելդ, Գերմանիա), Լեհաստանի թագուհի, Մեշկո Կամբերտայի կինը 1013 թվականի հունվարից և Կազիմիր I-ի մայրը։ Ռիկսան եղել է Լոթարինգիայի պֆալցգրաֆ Էցցոյի և Մաթիլդա Սաքսոնացու դուստրը։ Նրա հայրը եղել է Սրբազան Հռոմեական կայսրության կայսր Օտտոն II-ի և Բյուզանդիայի արքայադուստր Թեոֆանոյի որդին։


== Կենսագրություն ==

Ռիկսան ծագում է մի ընտանիքից, որը պատկանում է այն ժամանակների բարձրագույն գերմանական արիստոկրատիային։
Նա ուներ երեք եղբայր և վեց քույր՝ Ադելաիդա, Թեոֆանո, Ելվիգա, Մաթիլդա, Իդա և Սոֆիա, որոնց պատվին ներկայում գործում են վանքեր և վանական համալիրներ Քյոլնում, Մայնցում, Էսսենում, Նիվելում, Նոյսում, Դիտկիրխենում, Ֆիլլահեում և Հանդերսայմեում, իսկ եղբայրները՝ Լյուդոլֆը, Օտտոն և Գերմանը, զբաղեցրել են կարևոր եկեղեցական և աշխարհիկ պաշտոններ։

1036 թվականին Գերմանը դարձել է Քյոլնի արքեպիսկոպոսը և Իտալիայի կանցլերը, Օտտոնը 1035-1045 թվականներին եղել է Լոթարինգիայի պֆալցգրաֆը, իսկ հետո՝ Շվաբիայի դուքսը (1045-1047 թվականներին)։ 1025 թվականին ամուսնու հետ միասին Ռիկսան զբաղեցրել է Լեհաստանի գահը։ 1031 թվականի վերջին ստեղծված իրադրության պատճառով (Լեհաստանի իշխան Բեզմպրոմի և իր ամուսին Մեշկոյի միջև բռնկվել է տարաձայնություն և նրանք տեղափոխվել են Չեխիա), որոշել է վերադառնալ Գերմանիա։ Մեշկո II-ի հետ ամուսնության արդյունքում ունեցել են երեք երեխաներ․ 1016 թվականին՝ Կազիմիրին (Լեհաստանի ապագա իշխան) և Ռիսկային (անունը ոչ ճշգրիտ), 1020-1025 թվականների միջև ընկած ժամանակահատվածում՝ Գերտրուդին։ Ռիսկա Լոթարինգացին ունեցել է հիանալի կրթություն և այդ իսկ պատճառով զբաղվել է երեխաների դաստիարակությամբ և ուսուցումով։
Մեկնելով Գերմանիա, թագուհին իր հետ տարել է իր զավակներին և իր հասակակից մի կնոջ՝ Մաթիլդին, որը եղել է Բոլեսլավ Քաջի և իր չորրորդ կին Օդա Մեյսենսկու կրտսեր ազջիկը։ Այդպես էլ Ռիկսան Լեհաստան չի վերադարձել, սակայն մինչ կյանքի վերջը ունեցել է թագուհու տիտղոս։
Չնայած երկրում նրա բացակայության՝ այսուհանդերձ մեծ ազդեցություն է ունեցել Լեհաստանի կառավարման մեջ՝ Կազմիր I-ի և իր թոռ Բոլեսլավ II Համարձակի կառավարման տարիներին։ 1047 թվականին Ռիկսան դարձել է միանձնուհի Բրաուվայլերի վանքում, որը գտնվում է Քյոլն քաղաքից քիչ հեռու։ Այնտեղ նա ապրել է 16 տարի։ Մահից առաջ նա իր ունեցվածքը թողել է վանքին։
Ռիկսա Լոթարինգացին մահացել է 1063 թվականի մարտի 21-ին և թաղված է Քյոլնում։ 1817 թվականին կոստյոլի ապամոնտաժման ժամանակ Ռիկսայի մնացորդները տեղափոխվել են չզբաղեցրած եկեղեցի։


== Գրականություն ==
Michał Tomaszek, Klasztor i jego dobroczyńcy. Średniowieczna narracja o opactwie Brauweiler i rodzie królowej Rychezy, kraków-ը 2007 ISBN 978-83-60448-34-2
Jasiński, Kazimierz (1992). Rodowód pierwszych Piastów (in Polish). Warszawa - Wrocław. p. 116.
Jasiński, Kazimierz (1992). Rodowód pierwszych Piastów (in Polish). Warszawa - Wrocław. p. 115.


== Արտաքին հղումներ ==
WŁADCZYNIE 1000-1100. Rycheza (սեռ.)
Բարանցատե

Բարանցատե  (իտալերեն՝ Baranzate), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը կազմում է 11227 մարդ (2004 թվականի տվյալներով)։ Բնակչության խտությունը կազմում է 4025 մարդ/կմ²։ Տարածքը 2.78 կմ² է։ Էլեկտրոնային փոստ՝ 20021։ Հեռախոսային կոդ՝ 02։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Պարիա

Պարիա (թամիլերեն՝ պարայյար), անձեռնմխելի, ամենաստորին կաստաներից Հարավային Հնդկաստանում, սերվել են տարբեր կաստաների միջև սեռական կապը արգելող ավանդույթին հակառակ։ Որպես մեղսական սեռական կապի ծնունդ համարվել են ապականված և զրկվել բոլոր իրավունքներից, անգամ արգելվել է նրանց դիպչելը (այստեղից էլ՝ «անձեռնմխելիներ» անվանումը)։ Պարիաները զբաղվել են մյուս կաստաների համար «անվայել» համարվող աշխատանքներով։ Նրանց համանման սոցիալական խավեր եղել են Հին աշխարհում, Արևելքում, միջնադարում, ինչպես նաև ժամանակակից պետություններում (Սեգրեգացիա), որոնք, սակայն, ստրկության, ռասայականության, ազգային կամ կրոնական թշնամանքի արդյունք էին և ոչ
միշտ էին հասարակությունից լրիվ մեկուսացվում։ Ավելին, որոշ երկրներում (օրինակ՝ Ճապոնիայում) արվեստի վերելքը տեղական պարիաների գործունեության
արգասիք է։
«Պարիա» հասկացությունը փոխաբերական իմաստով նշանակում է թշվառ, վտարյալ, մերժված։
Սևքար-Սարիգյուղի մանգանի հանքավայր

Սևքար-Սարիգյուղի մանգանի հանքավայր, հանքավայր ՀՀ Տավուշի մարզում։ Ջրաջերմային-նստվածքային միջին հարստության հանքավայր է՝ բաղկացած Սևքարի ու Սարիգյուղի տեղամասերից։ Հայտնի է հնագույն ժամանակներից։


== Կառուցվածք ==
Երկրաբանական կառուցվածքում մասնակցում են վերին յուրայի և վերին կավճի հրաբխանստվածքային ու նստվածքային ապարներ։ Հաճախ հանդիպում են նաև վերին կավճի ձիթակնային դոլերիտների շերտախմբեր։ Մանգանի հանքայնացումը կապված է հրաբխանստվածքային ապարներում առկա սիլիկահողային գոյացումների հետ և ներկայացված է երակներով, ոսպնյակներով, բներով ու ցանային ներփակումներով։ Հանքանյութը կազմված է կրիպտոմելան, հոլանդիտ, մանգանիտ միներալներից։ Մանգանի միջին պարունակությունը 24-27% է, հանքալքարմինների հաստությունը՝ 2-80 սմ, երկարությունը՝ մինչև 500 մ։
Մոխրաշեն

Մոխրաշեն, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 8 կմ հյուսիս-արևելք, Ճորոխի ավազանի Մոխրուշեն գետի ափին։


== Բնակչություն ==
XX դարի սկզբին ուներ 20 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==